Dobrý deň,

v súlade s ustanoveniami § 117 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len "ZVO") a tiež § 3 ods. 4 ZVO, si Vás dovoľujeme požiadať o  predloženie ponuky na zákazku „**Pojekčná príprava stavieb*“.***

K aktivitám súvisiacich s opravou a údržbou nehnuteľného majetku obstarávateľskej organizácie je nevyhnuté spracovanie projektových dokumentácií v stupňoch ohlásenie stavebných úprav alebo dokumentácia pre stavebné povolenie vrátane výkazu výmer a položkovitého rozpočtu.

Predmetom zákazky je poskytnutie projekčných služieb k pripravovaným aktivitám súvisiacim s opravou a údržbou:

- komunikácií, spevnených plôch a chodníkov;

- budov, opravárenských hál, montovaných a kontajnerových konštrukcií, vrátane búracích prác;

- montážnych jám;

- striech a svetlíkov;

- silnoprúdových a slaboprúdových elektrických rozvodov;

- vnútorných rozvodov vody, kanalizácie, plynu a vzduchotechniky;

- vonkajších rozvodov kanalizácie vrátane ČOV;

nachádzajúcich sa v areáloch obstarávateľskej organizácie (Jurajov dvor, Krasňany, Hroboňová a Petržalka)

Na základe vystavenej písomnej objednávky, ktorá bude presne špecifikovať rozsah pripravovanej stavby obstarávateľskej organizácie požaduje:

* Vypracovanie projektovej dokumentácie v stupni :
* dokumentácia pre ohlásenie stavebných úprav resp. dokumentácie ohlásenie drobnej stavby, alebo
* dokumentácia pre stavebné povolenie;
* prerokovanie dokumentácie s poverenou právnickou osobou a získanie súhlasného odborného stanoviska k posúdeniu konštrukčnej a sprievodnej dokumentácie určeného technického zariadenia; a
* vypracovanie výkazu výmer a položkovitého rozpočtu.

Výsledkom bude spracovaná projektová dokumentácia v šiestich vyhotoveniach (6x v papierovej forme, 1x v digitálnej forme).

Predpokladaný rozsah poskytovania služby počas trvania zmluvy je 1 700 osobohodín.

Zmluva sa uzatvára na dobu určitú, a to na **24 mesiacov** odo dňa účinnosti zmluvy alebo do vyčerpania obchodovateľného finančného objemu, podľa toho, ktorá z vyššie uvedených skutočností nastane skôr.

Požadovaný termín na spracovanie a odovzdanie predmetnej projektovej dokumentácie je **2-6 týždňov** od vystavenia objednávky v závislosti od rozsahu projektovej dokumentácie.

Uchádzač musí preukázať, že disponuje osobami, ktoré sú držiteľom nasledovných oprávnení :

1. autorizovaný stavebný inžinier v kategórii Komplexné architektonické a inžinierske služby a súvisiace technické poradenstvo (s rozsahom pre pozemné stavby) podľa zákona č. 138/1992 Z.z o autorizovaných architektoch a autorizovaných stavebných inžinieroch v znení neskorších predpisov alebo ekvivalent v krajine uchádzača alebo

autorizovaný stavebný inžinier v kategórii: Inžinier pre konštrukcie pozemných stavieb podľa zákona č. 138/1992 Z.z o autorizovaných architektoch a autorizovaných stavebných inžinieroch v znení neskorších predpisov alebo ekvivalent v krajine uchádzača.

2. Autorizovaný stavebný inžinier v kategórii Komplexné architektonické a inžinierske služby a súvisiace technické poradenstvo (s rozsahom pre dopravné stavby ) podľa zákona č. 138/1992 Z.z o autorizovaných architektoch a autorizovaných stavebných inžinieroch v znení neskorších predpisov alebo ekvivalent v krajine uchádzača, alebo

autorizovaný stavebný inžinier v kategórii: Inžinier pre konštrukcie inžinierskych stavieb podľa zákona č. 138/1992 Z.z o autorizovaných architektoch a autorizovaných stavebných inžinieroch v znení neskorších predpisov alebo ekvivalent v krajine uchádzača.

3. autorizovaný stavebný inžinier v kategórii: Inžinier pre konštrukcie inžinierskych stavieb podľa zákona č. 138/1992 Z.z o autorizovaných architektoch a autorizovaných stavebných inžinieroch v znení neskorších predpisov alebo ekvivalent v krajine uchádzača a držiteľ osvedčenia o odbornej spôsobilosti v zmysle zákona č. 513/2009 Z.z. o dráhach a o zmene a doplnení niektorých zákonov a vyhlášky MDPTSR č. 205/2010 Z.z. o určených technických zariadeniach a určených činnostiach a činnostiach na určených technických zariadeniach v znení neskorších predpisov alebo ekvivalent v krajine uchádzača, s nasledovným požadovaným rozsahom oprávnenia:

* + E1 Elektrické rozvodné zariadenia dráh a elektrické stanice dráh bez obmedzenia napätia,
	+ E2 Elektrické siete dráh a elektrické rozvody do 1000V AC vrátane a 1500V DC vrátane,
	+ E3 Trakčné napájacie a spínacie stanice,
	+ E4a) Trakčné vedenia električkových a trolejbusových dráh, prívodná koľajnica metra,
	+ E5 Elektrické zariadenia napájané z trakčného vedenia,
	+ E11 Zariadenia na ochranu pred účinkami atmosférickej a statickej elektriny a
	+ E12 Zariadenia na ochranu pred negatívnymi účinkami spätných trakčných prúdov;

Uchádzač preukáže splnenie podmienok fotokópiami príslušných dokladov.

V prípade záujmu o obhliadku miesta, ako aj potreby doplnenia informácií k predmetu zákazky, sa prosím obráťte na Ing. Katarínu Behúňovú (tel. kontakt +421 911 300 162, mail. kontakt behunova.katarina@dpb.sk).

Spracovanú **cenovú ponuku** **v EUR bez DPH**Vás prosíme **zaslať e-mailom** na e-mailovú adresu odosielateľa v čo najkratšom čase, najneskôr však do **dňa 16.06.2020 do 09:00 hod**. Kritériom na vyhodnotenie ponúk bude najnižšia **cena za osobohodinu v EUR bez DPH**.

V prílohe tohto mailu zasielame tiež návrh zmluvy.

O výsledku vyhodnotenia ponúk Vás budeme informovať a v prípade úspešnosti Vás vyzveme na rokovanie k uzavretiu zmluvy.